**«Gentle on My Mind»** er en amerikansk sang med melodi og tekst av John Hartford. Den vant fire 1968 Grammy Awards. Hartford selv nottok prisen for Best Country & Western Song og Best Folk Performance De andre prisene, Best Contry Other Awards - Ind. Country & Western Songs, Records or New Artists og Best Country & Western Solo Vocal Performance, Male. gikk til Glen Campbell for hans versjon av Hartfords sang.

Den ble spilt inn 17. mai 1967 og utgitt på singlen Capitol 5939 i juni 1967. Produsent var Al DeLory. Sangen var hentet fra albumet med samme navn.

Denne «crossover»-sangen nådde Billboard Hot Country Singles-listen og Billboard Hot 100-listen under to separate «listeangrep» i 1967 og 1968.

Hartford fortalte at han ble inspirert til å skrive sangen etter å ha sett filmen *Doctor Zhivago*, da hans egne minner tok over og det tok ham omtrent 15 minutter å skrive den ned.

Campbell anvendte «Gentle on My Mind» som temasang i TV-varietéshowet *The Glen Campbell Goodtime Hour* (januar 1969-mai 1972).

Coverversjoner
--------------

Sammenlagt har den blitt spilt inn på plate av over 300 artister, og selv om Campbells versjon fortsetter å være den best kjente i USA, var versjoner med Patti Page og Aretha Franklin også Hot 100-listehits i respektive 1968 og 1969.

Johnny Cash gjorde en coverversjon i sine siste leveår. Den ble posthumt utgitt på hans album *Umnearthed Recordings*.

Claude François oversatte teksten til fransk og spilte sangen inn på plate som «Si Douce A Mon Souvenir».

Benny Hill gjorde også en coverversjon i én av sine sketsjer.

Trini Lopez hadde med «Gentle on My Mind» på sin LP-plate *Welcome to Trini Country* (Reprise R-630). Det ble utgitt i 1968.

Dean Martin spilte inn sin versjon 27. juni 1968. Den ble utgitt på singlen Reprise 0812 .

Elvis Presley spilte inn sangen i American Sound, Memphis 16. og 20. januar 1969 Den ble utgitt på den prisvinnende LP-platen *Elvis in Memphis* (RCA Victor LSP 4155 i mai 1969. Produsenter var Felton Jarvis og Chips Moman.

R.E.M. fremførte en coverversjon på *Sounds Eclectic: The covers Project*, et album med coverversjoner, utgitt av den uavhengige radiostasjonen KCRW med deltakelse av 15 forskjellige artister.

Mer nylig ble den spilt inn Lucinda Williams og den versjonen ble fremført under rulleteksten på slutten av filmkomedien *Talladega Nights* (*Talladega Nights: The Ballad of Ricky Bobby*).

Norsk versjon
-------------

Arne Riis har skrevet en norsk versjon. På norsk bærer den tittelen «En glede for mitt sinn».

### Innspillinger

* Odd Børre. På singlen Triola TN 552 i 1969.
* Helge Borglund. Utgitt på singlen RCA NA 1367.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Glen Campbell | USAs flagg Billboard Hot Country Singles-listen | # 30 |  | 1967 |
| Glen Campbell | USAs flagg Billboard Hot 100-listen | # 62 |  | 1967 |
| Glen Campbell | USAs flagg Billboard Hot Country Singles-listen | # 44 |  | 1968 |
| Glen Campbell | USAs flagg Billboard Hot 100-listen | # 39 |  | 1968 |
| Dean Martin | Storbritannias flagg Storbritannia | # 1 | 24 | 8. februar 1969 |

Referanser
----------

1. 1 2   allmusic ((( John Hartford > Charts & Awards > Grammy Awards )))
2. 1 2   allmusic ((( Glen Campbell > Charts & Awards > Grammy Awards
3. ↑  Trini Lopez Official Website Arkivert 9. februar 2010 hos Wayback Machine.
4. ↑  The Dean Martin Fan Center Website
5. 1 2  «Sessions 1960's». Arkivert fra originalen 12. oktober 2008. Besøkt 6. februar 2019.
6. ↑  Elvis Discography 1969
7. ↑  «Talladega Nights - The Ballad of Ricky Bobby» **(engelsk)**. Internet Movie Database.
8. ↑  Se plateetiketten
9. ↑  Chart Stats - Dean Martin - Gentle On My Mind